**Karcag Városi Önkormányzat**

 **Polgármestere**

# Javaslat

**új közösségi helyszín kialakításának**

megvalósítására kiírt pályázaton való részvételre

A Terület- és Településfejlesztési Operatív Program (a továbbiakban: TOP) keretében a Karcag Városért Helyi Közösség felhívást tett közzé „Hagyományőrző, közösségépítő és kulturális tevékenységek bemutatására alkalmas helyszín létrehozása” címmel, TOP-7.1.1-16/H-068-05 kódszámmal.

A felhívás célja a helyi identitás erősítése, a hagyományok őrzése. Fontos szempont olyan közösségi helyszín biztosítása, ahol bárki számára lehetővé válik a hagyományok ápolása, a közösségek felkarolása, a kulturális tevékenységek megszervezése és egyben bemutatási lehetőségeinek a megteremtése.

Önállóan támogatható tevékenységek:

a) új, közösségi helyszín kialakítása, a hagyományok ápolása és egyben bemutatási lehetőségeinek megteremtése érdekében

Az Önkormányzat által igényelendő vissza nem térítendő támogatás összege: 10.000.000 Ft

Az igényelendő vissza nem térítendő támogatás mértéke: 100 %

A projekt keretében az Önkormányzat az Erzsébet-ligetben tervezi új közösségi helyszín kialakítását.

**Az Önkormányzat pályázatot kíván benyújtani az Erzsébet-ligetben új közösségi helyszín kialakításának támogatására.**

A fentiek alapján kérem a javaslat megtárgyalását és az alábbi határozati javaslat elfogadását.

|  |  |  |  |
| --- | --- | --- | --- |
| **G4** | A napirendi pont előterjesztését készítette: | Költségvetési, Gazdálkodási és Kistérségi Iroda | Törvényességi ellenőrzést végezte: |
|  | Bugyik Andrea ügyintéző | Szabóné Bóka Rékacsoportvezető | Rózsa Sándor jegyző |

………./2020. (VII. 9.) ,,kt.” sz. h a t á r o z a t

**a új közösségi helyszín kialakításának megvalósítására kiírt pályázaton való részvételről**

Karcag Városi Önkormányzat Képviselő-testülete (a továbbiakban: Képviselő-testület) a Magyarország Alaptörvénye 32. cikk (1) bekezdésének b) és e-f) pontjában biztosított jogkörében eljárva, a Magyarország helyi önkormányzatairól szóló 2011. évi CLXXXIX. tv. 10. § (1) bekezdése alapján az alábbiak szerint dönt:

1. Karcag Városi Önkormányzat (a továbbiakban: Önkormányzat) a tulajdonát képező Erzsébet-ligetben található területen „Közösségépítés Karcagon” címmel pályázatot nyújt be 10.000.000 Ft vissza nem térítendő, 100 %-os támogatási intenzitású támogatás elnyerésére. A pályázat benyújtására a Terület- és Településfejlesztési Operatív Program keretében kiírt „Hagyományőrző, közösségépítő és kulturális tevékenységek bemutatására alkalmas helyszín létrehozása” című TOP-7.1.1-16-H-068-05 kódszámú helyi felhívás alapján kerül sor.
2. Az Önkormányzat kinyilatkozza, hogy nyertes pályázat esetén a támogatás összege, maximum 10.000.000 forint, a 2020. évi költségvetési rendelet módosításakor beépítésre kerül a tervezetbe.
3. A Képviselő-testület felhatalmazza a Karcag Városi Önkormányzat Polgármester-helyettes Alpolgármesterét, hogy a határozat 1. pontja szerinti pályázati eljárással kapcsolatos dokumentumokat, szerződéseket és azok esetleges szükséges módosításait aláírja.
4. A Képviselő-testület felkéri a Karcagi Polgármesteri Hivatalt a szükséges intézkedések megtételére.

 Felelős: Rózsa Sándor jegyző

 Szabóné Bóka Réka költségvetési csoportvezető

 Határidő: 2020. december 31.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Jegyzője, helyben
3. Karcagi Polgármesteri Hivatal Aljegyzői Iroda, helyben
4. Karcagi Polgármesteri Hivatal Költségvetési, Gazdálkodási és Kistérségi Iroda, helyben
5. Karcagi Többcélú Kistérségi Társulás, Beruházási Csoport által
6. Karcagi Polgármesteri Hivatal Jegyzői Iroda, Beruházási Csoport, helyben

Karcag, 2020. július 2.

 **(: Gyurcsek János :)**

 polgármester-helyettes

 alpolgármester